

|  |  |  |  |  |
| --- | --- | --- | --- | --- |
|  |  |  |  |  |

**Ekosistemen zerbitzuei eta dibertsitate biologikoari buruzko gobernuarteko plataforma zientifiko-arauemailea (IPBES)**

***Prentsa-oharra***

IPBESeko Idazkaritzak igorria 2018ko azaroaren 13an

***Hasi da IPBESen ebaluazio berria:***

***har ditzagun kontuan naturaren balio guztiak***

 “Natura aintzat hartzeko erra desberdinak ditugu, eta, batzuetan, kontrajarriak dira. Natura elikagai eta jakien hornitzaile bezala ikus daiteke, baita ere, klima araugile, gure ondare edo identitate, edo gure bizitza guztiko etxea. Gaur egun politikari, erakundeei eta gobernuari buruz hartzen diren erabakiek ez dute ia inoiz kontuan hartzen naturaren balioa, eta are garrantzi gutxiago ematen diete natura bera eta naturak pertsonei egiten dizkien ekarpenak baloratzeko modu askotarikoei”. Hitz horiek esanez eman zien ongietorria Patricia Balvanera irakasleak (Ekosistemak eta Iraunkortasuna Ikertzeko Institutua, Mexikoko Unibertsitate Autonomo Nazionala) Mexiko Hirira joandako 40 herrialdetako 70 aditu baino gehiagori; maila guztietan erabakiak hartzeko bideak hobetzeko egingo den aditu-ebaluazio berriaren lehen autore-bileran parte hartuko dute adituek.

Ekosistemen zerbitzuei eta dibertsitate biologikoari buruzko gobernuarteko plataforma zientifiko-arauemailearen (IPBES) agintaritzapean egingo den ebaluazio berriaren buru da Balvanera doktorea, eta beste hiru katedradun kideekin elkartu zen ekitaldian: Brigitte Baptiste (Alexander von Humboldt Institutuko zuzendari orokorra, Kolonbia); Unai Pascual irakaslea (Ikerbasqueko ikerketa-irakaslea BC3 Basque Centre for Climate Change erakundean, Espainia, eta ikerketa-zientzialari senior elkartua CDE Centre for Development and Environment zentroan, Bernako Unibertsitatea, Suitza); eta Mike Christie irakaslea (ikerketa-zuzendaria Institute of Business and Law erakundean, Aberystwyth-eko Unibertsitatea, Erresuma Batua).

“Ebaluazio honek aldaketak ekarriko ditu” esan du Pascual irakasleak. “Erabakiak hartzen dituztenei naturaren balio-mota ezberdinak ikusarazten lagunduko dieten frogak ekarriko ditu; gainera, ebaluazio-metodo egokiak hautatzen eta diseinatzen lagunduko du, aintzat hartuko ditu daturik gabeko eremuak, eta gaitasun handiagoa behar duten eremuak identifikatuko ditu. Hori guztia egingo da erabakiak hartzeko testuinguruetan ebaluazio-hurbilketa askotarikoak txertatu ahal izateko”.

Balvanera irakaslea buru duen IPBESen laguntza teknikoko unitate batek koordinatuko du ebaluazio-prozesua, eta Morelian (Mexiko) egingo da. Erakunde hauek babestuko dute lana: Ekosistemak eta Iraunkortasuna Ikertzeko institutua (IIES-UNAM), Erakunde Garapeneko Idazkaritza (SDI-UNAM), eta Gizarteari, Ingurumenari eta Erakundeei buruzko Unibertsitate Mintegia (SUSMAI-UNAM). Guztiak daude Mexikoko Unibertsitate Autonomoaren (UNAM) eta Biodibertsitatea Ezagutzeko eta Erabiltzeko Mexikoko Batzordearen (CONABIO) mende.

“Balioak eztabaidatzerako garaian normalean aintzat hartzen ez diren pertsonak eta taldeak ahalduntzea izango da ebaluazioaren oinarrizko elementuetako bat” esan du Brigitte Baptistek. “Horregatik da hain garrantzitsua hainbat diziplinatako eta diziplinarteko eremuetako autore adituen talde bat osatzea, hasi natura-zientzietako adituetatik eta gizarte-zientzietako adituetaraino (soziologia, filosofia, ekonomia, geografia eta beste hainbat)”. Gainera, generoari dagokionez ere orekatua da taldea: % 53 emakumeak dira eta % 47 gizonak.

Aste honetako lehen autore-bileraz gain, datozen bi urteetan beste bi aldiz elkartuko dira adituak. IPBESeko 130 estatu kideek aztertuko duten azken txostena aurkeztu baino lehen, ebaluazio-txostenaren zirriborroaren bi kanpo-berrikuspen egingo dituzte adituek eta gobernuek. Aurkezpena 2020an egitea espero da.

Bilera garai honetan egiteari eta lanaren garrantziari buruz hitz egitean, Christie irakasleak zera esan du: “Aste honetan hasiko dira munduko biodibertsitaterako ekintza-esparru berrirako mundu mailako negoziazioak, 2018ko Nazio Batuen Biodibertsitate Biltzarrean, Egipton. Eta negoziazio horiek, IPBESen balio-ebaluazioa bezala, 2020an amaituko dira. 2020tik aurrerako biodibertsitate-helburuen lorpena asko sendotuko da guk aurkezten ditugun frogei esker. Naturaren balio ugariak kontuan hartzen direla ziurtatzen lagunduko dugu”.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Editoreentzako oharra:**

IPBESen balio-ebaluazioa egingo duten 76 autore adituen eta 15 kideen zerrenda osoa dago hemen: <https://www.ipbes.net/values-assessment-experts-2018>

**IPBESi buruz:**

IPBES gobernuarteko erakunde independente bat da, eta 130 gobernu hartzen ditu barnean. Gobernuek 2012an osatu zuten erakundea, eta politika-egileei ebaluazio zientifiko objektiboak ematen dizkie planetako biodibertsitateari, ekosistemei eta horiek gizakiei egiten dizkieten ekarpenei buruz, eta ezinbesteko ondare natural horiek era iraunkorrean erabiltzeko eta babesteko tresnak eta metodoak eskaintzen ditu. Nolabait esatearren, IPCCk klima-aldaketa aztertzen duen era berean aztertzen du IPBESek biodibertsitatea. IPBESi buruz eta egiten dituen ebaluazioei buruz gehiago jakiteko, jo webgune honetara:[www.ipbes.net](http://www.ipbes.net)

**GALDERAK ETA ELKARRIZKETA-ESKAERAK:**

David González jauna

IPBESen laguntza teknikoko unitatea

#ValuesofNature Assessment

ipbestsuvalues@cieco.unam.mx

Telefono mugikorraren zenbakia: +52 1 (443) 465 2804

**Jarraitu hemen:**

**Twitter: @IPBES**

**www.facebook.com/ipbes**

**youtube.com/ipbeschannel**